Carol on Pärnust pärit lauljatar, kelle suurimaks kireks on muusika. Valitud siht on neiul kindlasti õige, sest energiat mida jagada publikule jagub tal meeletult. Muusika valmib Carolil spontaansetest ideedest või olulistest kogemustest inspireerituna, mille põhjal kujuneb ka lugude iseloom ja stiil.
Carol on õppinud muusikakoolis solistilaulu. 2015. aastal osales ta saates "Eesti otsib superstaari", kus jõudis kümne parima sekka. Lauljana osaleb neljaliikmelises peobändis Alaska, kus esinetakse soul- ja bluesteemalise kavaga. Oma loomingut hakkas ta kirjutama 2018. aastal ning 18.augustil 2019 ilmus esimene singel "YOU".
Peale ülikooli lõpetamist 2020.a. kevadel võttis neiu eesmärgiks lugusid aktiivsemalt kirjutama ja avalikustama hakata. “Muusikat loon inspireerituna enda ning mind ümbritsevate inimeste kogemustest, tunnetest ja avastustest. Seni ei ole ma enda lugusid þanri järgi kategoriseerinud, kirjutan ja loon seda, mis tuleb mu hingest ja vastavalt sellele kujuneb ka lugude iseloom ja stiil,” kommenteeris Carol.
Carol Suurevälja avaldas 7.novembril 2020 teise singli “Within Yourself”. “Singel on küllaltki emotsionaalne, samas kaasahaarav, mitmetahuline ning siiras, lüürika hõlmab ühiskonnakriitikat ja teatavat müstikat,” kommenteeris neiu.
Carol Suurevälja kolmas singel “Until Infinity” tuli välja 14.detsembril 2021. See on kaasahaarav laul, millesse on põimitud emotsioonid kohtumisest, äratundmisest ja teineteise täiustamisest. Carol ise kommenteerib värsket singlit järgmiselt: “Eks armastus ole ju põhiline inspiratsiooni allikas ning kui su elus on keegi, kellega tahaks piltlikult öeldes lendu tõusta ja koos maailma kogeda, siis muusiku vaatest on see suurepärane võimalus uue loo kirjutamiseks.”
13.mail avalikustunud EDM lugu “Light Me Up” on sündinud Carol Suurevälja ja Not Overi (Aleksandr Antonovi) esimese koostööna. Värske muusikapala kannab endaga edasi kustumatuid emotsioone kirest ja ihast. Loole on loodud efektne muusikavideo, kus lisaks Carolile astuvad üles kaks noort tantsijannat (Lisandra Kuuste ja Kätlin Kasemets). Muusikavideo valmis koostöös Korstenfilmsiga (Kaur Kasemaa, Marten Heinmets, Markus Lattikas). Muusikavideo projekti ja kontseptsiooni autoriks on Caroli mänedþer - Merilin Jõnts (MERI).
#000000
Anne-Marie avaldab 3.veebruaril 2023 uue singli "Sad Bitch".
#000006
3.veebruaril 2023 ilmub Xandria uus album "The Wonders Still Awaiting", millel kõlab 13 lugu. Seni on avaldatud kaks singlit.
#000007